Iḍrisen n tallit talemmast ttwarun gar useggas n 1000 almi d 1500 deg tutlayin yemxallafen. Di tazwara tebda-d s tewsit tudyizt (chanson de geste). Tawsit-agi n tsekla d isefra d iɣezzfanen sɛan amelyun n yifyar. D isefra i d-ttawin i uzayez, ttawin-d ɣef yisental n tamnayt akked ineḍruyen n umezruy. Tizlit yettwassnen mliḥ d tizlit n Roland yettwarun di lqern wis 11, tettales-d tinfusin n yigen n Charlemagne (les exploits de larme de charlemagne). Syen tban-d tsekla takurtwazit (courtoise) di lqern wis 12, asentel agejdan i ɣef i d-ttawin di tallit-agi d tayri. Amedya tamayt n Tristan akked Iseult, d tmacahut n tayri taneẓẓart, yekfan s lmut n yimesriyen.